Intemperie (filmo)

Intemperie (Subĉiela rigoto) estas hispana drama filmo reĝisorita de Benito Zambrano kaj stelulita de Luis Tosar, Jaime López, Luis Callejo kaj Vicente Romero. La scenaron faris la fratoj Daniel kaj Pablo Remón kun la propra Zambrano bazitan sur la samnoma romano de la verkisto Jesús Carrasco. Oni finfilmis ĝin en dezertecaj lokoj de la Provinco Granado en aŭgusto 2018, kaj en Hispanio ĝi premieris la 22an de novembro 2019. La filmo ricevis diversajn premiojn.

Intrigo

Intemperie rakontas la draman historion de knabo kiu, pro nekonataj tialoj (sed supozeble teruraj), fuĝas el sia familio, kiu loĝas malriĉege en kavernaj loĝejoj, kaj trairas malhumanan ebenaĵon. Dume li renkontiĝas kun silentema kaprobredisto kiu helpos lin antaŭ liaj persekutantoj, nome la laborestro de la vilaĝo kaj liaj armitaj subuloj. Ambaŭ (knabo kaj kaprobredisto) trairas diversajn terurajn epizodojn tra nehumana dezerteca medio, kiu estas tialo por la titolo.

Geaktoraro kaj roluloj
Same kiel ĉe la romano, la roluloj ne identigeblas laŭ propra nomo, sed laŭ kromnomo (helpantoj de la laborestro). La ĉefaj geaktoroj kaj iliaj roluloj estas la jenaj:
eta|maldekstre|180px|Luis Tosar (kiel la kaprobredisto) en 2012.|alt=
 Luis Tosar kiel la kaprobredisto
 Jaime López kiel la knabo
 Luis Callejo kiel la laborestro
 Vicente Romero kiel la Triana
 Juanjo Pérez Yuste kiel la Segovia
 Adriano Carvalho kiel la Portugalo
 Kandido Uranga kiel la maljunulo
 Manolo Caro kiel la kripulo

 Eksteraj ligiloj 
oficiala retejo  de la filmo.
oficiala reklamaĵo.



Kategorio:Hispanlingvaj filmoj
Kategorio:Hispanaj filmoj
Kategorio:Portugalaj filmoj
Kategorio:Filmoj pri infanoj
Kategorio:Dramaj filmoj
Kategorio:Filmoj aperintaj en 2018